קונבאייר 990

קונבאייר 990 קורונאדו (באנגלית: Convair 990 Coronado או CV-990) הוא מטוס סילון צר-גוף שנבנה על ידי קונבאייר. מטוס זה הוא גרסה גדולה יותר לדגם 880, גרסה שכללה הגדלת תא הנוסעים וחיזוק קורות התמך של הכנפיים, במטרה להשיג יציבות רבה יותר בטיסה מהירה.
המטוס נבנה בשנות ה-60 המוקדמות, הכיל מקום ל־120 נוסעים (דגם 990A) ונועד למלא את הנישה של מטוס בגודל בינוני המסוגל להגיע לטווחים ארוכים.

כ-20 חברות תעופה בעולם השתמשו במטוס זה עבור טיסות בטווחים בינוניים עד ארוכים עד הופעתם של דגמי הבואינג החדשים באותה תקופה, בואינג 727 ובואינג 720 אשר התאימו יותר לדרישות חברות התעופה השונות. הקונבאייר 990 נדחק לשוליים והזמנות ייצור רבות בוטלו. כתוצאה מכך, נסגר קו הייצור של מטוסי קונבאייר לחלוטין לאחר שיוצרו רק 37 מטוסים.

לקריאה נוספת 
 Convair 990 CV-990 - באתר Global Security.

קישורים חיצוניים

הערות שוליים

מטוסי נוסעים
קונבאייר